*.................( sz.) napirend*

Előterjesztve:

### Egészségügyi, Szociális és Lakásügyi Bizottsághoz,

### E L Ő T E R J E S Z T É S

a Képviselő-testület 2015. május 28-ai ülésére

Tárgy: Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette:

……………………………………..

Vargáné Luketics Gabriella

Szociális és Gyermekvédelmi Iroda vezetője

Egyeztetve: ………………………………….

Dankó Virág alpolgármester

Látta: …………………………………….

dr. Szalai Tibor jegyző

A napirend tárgyalása zárt ülést nem igényel.

Tisztelt Képviselő-testület!

A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének (továbbiakban: R.) módosítását indokolja a szolgáltatások személyi térítési díjainak felülvizsgálata, valamint az R. 2. § (1) bekezdésében megjelölt értelmező részének pontosítása, mely a rendelet alkalmazása során vált szükségszerűvé.

Az R. 2. § (1) bekezdésében a fogyasztási egység meghatározása a szociális igazgatásról és szociális ellátásokról szóló 1993. évi III. törvény (továbbiakban: Szt.) vonatkozó részére való hivatkozással történt meg, azonban az R. által szabályozott lakhatási támogatás esetében nem teljeskörű, mert a család fogalmába tartozó személyeket kategorizájla, a háztartásba tartozókét nem. A meghatározás során a gyermeket egyedülállóként nevelőket és a fogyatékossági támogatásban, illetve emeltösszegű családi pótlékban részesülők a magasabb arányszám alapján kerülnek figyelembe véve. Egyedülálló szülőként vesszük figyelembe azt a szülőt is aki tanulmányokat folytató fiatal felnőttet tart el a háztartásában, melyre az Szt-re történő hivatkozás utal (Szt. 4. § (1) bekezdés db) pontja szerint: „a húszévesnél fiatalabb, önálló keresettel nem rendelkező; a huszonhárom évesnél fiatalabb, önálló keresettel nem rendelkező, nappali oktatás munkarendje szerint tanulmányokat folytató; a huszonöt évesnél fiatalabb, önálló keresettel nem rendelkező, felsőoktatási intézmény nappali tanulmányokat folytató vér szerinti gyermek, örökbe fogadott gyermek, mostohagyermek és a Ptk. szerinti gyermekvédelmi nevelőszülő által e jogviszonya keretében nevelt gyermek kivételével a nevelt gyermek (továbbiakban: nevelt gyermek)”.

Az Szt. felhatalmazása alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot. Rendeletben szabályozza többek között a személyes gondoskodásért fizetendő térítési díjak mértékét, a fizetésre kötelezettek körét, a térítési díj csökkentésének, illetve elengedésének eseteit és módjait.

A szociális szolgáltatásokért fizetendő személyi térítési díjak mértéke nem haladhatja meg a szolgáltatás intézményi térítési díjának összegét. A 2015. évi intézményi térítési díjakat a Képviselő-testület 65/2015.(III.26.) számú határozatával fogadta el.

Azon szolgáltatások térítési díjai nem módosultak, amelyek intézményi térítési díjai az előző évhez viszonyítva nem emelkedtek. Az egyes ellátások esetében az intézményi térítési díjak kismértékű emelkedése miatt a legmagasabb jövedelemhez tartozó kategóriák értéke került megemelésre, így az étkeztetésnél az egy adag étel térítési díja 805 Ft-ról 815 Ft-ra, házhoz szállítás esetén 960 Ft-ról 970 Ft-ra emelkedett. Az idősek átmeneti otthoni ellátás havi díja (mely mindig azonos mértékű az intézményi térítési díjjal) 142 800 Ft-ról 143 500 Ft-ra emelkedett. A jelzőrendszeres házi segítségnyújtás - az amúgy is jelképesnek mondható - térítési díját mindkét kategóriában emeltük 40 Ft-ról 50 Ft-ra, illetve 20 Ft-ról 30 Ft-ra. Ugyanakkor ahol csökkentek az intézményi térítési díjak ott az azt meghaladó értékeket annak megfelelően csökkenteni kellett. A gyógytorna, masszázs szolgáltatás esetében a személyi térítési díj legmagasabb értéke 1550 Ft-ról 1540 Ft-ra csökken.

Az Szt. meghatározza azokat az ellátási formákat, melyeket térítésmentesen kell biztosítani, de ezen felül a kerületben, a továbbiakban is térítésmentes szolgáltatás marad az idősek nappali ellátása és az étkeztetés nélkül igénybe vett értelmi fogyatékosok nappali ellátása, valamint térítésmentesen juthatnak valamennyi ellátáshoz azon szociálisan rászorultak, akik jövedelme a nyugdíjminimum 150 %-át nem haladja meg.

Egyedi esetben, méltányosságból az Egészségügyi, Szociális és Lakásügyi Bizottság a megállapított térítési díjakat csökkentheti, illetve elengedheti.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet elfogadásához minősített többségű szavazati arány szükséges.

Budapest, 2015. május 16.

Dr. Láng Zsolt

Polgármester

Budapest Főváros II. Kerületi Önkormányzat Képviselő-testületének …/2015.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
| A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)  2.§ (1) /*E rendelet alkalmazásában:/*  „4. fogyasztási egység: az Szt. 33. § (2) bekezdésében meghatározott fogyasztási szerkezetet kifejező arányszám;” | *1. §*  *A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.)*  *2. § (1) bekezdés 4. pontja helyébe a következő rendelkezés lép:*  *„*4. *fogyasztási egység:* a háztartás tagjainak a háztartáson belüli fogyasztási szerkezetet kifejező arányszáma, ahol  a) a háztartás első nagykorú tagjának arányszáma 1,0,  b) a háztartás második nagykorú tagjának arányszáma 0,9,  c) a háztartás minden további nagykorú tagjának arányszáma 0,8,  d) a háztartás első és második kiskorú tagjának arányszáma személyenként 0,8,  e) a háztartás minden további kiskorú tagjának arányszáma tagonként 0,7,  f) gyermeket (ideértve az Szt. 4. § (1) bekezdés db) pontjában megjelölt gyermeket is) egyedülállóként nevelő szülő/gyám/hivatásos nevelőszülő esetén a rá vonatkozó arányszám 0,2-vel növekszik,  g) az a)-c) pontok szerinti arányszám 0,2-vel növekszik, ha a személy magasabb összegű családi pótlékban vagy fogyatékossági támogatásban részesül,  h) a d) és e) pontok szerinti arányszám 0,2-vel növekszik, ha a kiskorú személyre való tekintettel magasabb összegű családi pótlékot folyósítanak;” |
|  | *2. §*  Az R.  a) 2.1. melléklete helyébe e rendelet 1. melléklete,  b) 2.4. melléklete helyébe e rendelet 2. melléklete,  c) 2.6. melléklete helyébe e rendelet 3. melléklete,  d) 2.7. melléklete helyébe e rendelet 4. melléklete  lép. |
|  | 3. §  (1) Ez a rendelet a (2) bekezdés kivételével a kihirdetést követő napon lép hatályba.  (2) E rendelet 2. §-a 2015. július 1-jén lép hatályba. |

Budapest Főváros II. Kerületi Önkormányzat Képviselő-testületének …/2015.(……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

A Budapest Főváros II. Kerületi Önkormányzat Képviselő-testülete a szociális igazgatásról és szociális ellátásokról szóló 1993. évi III. tv. 92.§ (1) bekezdésében, a 115.§ (3) bekezdésében, a 132. § (4) bekezdésében, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. pontjában meghatározott feladatkörében eljárva a következőket rendeli el:

1.§

*A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) 2. § (1) bekezdés 4. pontja helyébe a következő rendelkezés lép:*

*„*4. *fogyasztási egység:* a háztartás tagjainak a háztartáson belüli fogyasztási szerkezetet kifejező arányszáma, ahol

a) a háztartás első nagykorú tagjának arányszáma 1,0,

b) a háztartás második nagykorú tagjának arányszáma 0,9,

c) a háztartás minden további nagykorú tagjának arányszáma 0,8,

d) a háztartás első és második kiskorú tagjának arányszáma személyenként 0,8,

e) a háztartás minden további kiskorú tagjának arányszáma tagonként 0,7,

f) gyermeket (ideértve az Szt. 4. § (1) bekezdés db) pontjában megjelölt gyermeket is) egyedülállóként nevelő szülő/gyám/hivatásos nevelőszülő esetén a rá vonatkozó arányszám 0,2-vel növekszik,

g) az a)-c) pontok szerinti arányszám 0,2-vel növekszik, ha a személy magasabb összegű családi pótlékban vagy fogyatékossági támogatásban részesül,

h) a d) és e) pontok szerinti arányszám 0,2-vel növekszik, ha a kiskorú személyre való tekintettel magasabb összegű családi pótlékot folyósítanak;”

2. §

Az R.

a) 2.1. melléklete helyébe e rendelet 1. melléklete ,

b) 2.4. melléklete helyébe e rendelet 2. melléklete,

c) 2.6. melléklete helyébe e rendelet 3. melléklete,

d) 2.7. melléklete helyébe e rendelet 4. melléklete

lép.

3. §

(1) Ez a rendelet a (2) bekezdés kivételével a kihirdetést követő napon lép hatályba.

(2) E rendelet 2. §-a 2015. július 1-jén lép hatályba.

Dr. Láng Zsolt dr. Szalai Tibor

Polgármester Jegyző

*1. melléklet* a …/2015. (….) önkormányzati rendelethez

*2.1. melléklet* a 3/2015.(II.27.) önkormányzati rendelethez

Szociális étkezésért fizetendő személyi térítési díj

|  |  |  |  |
| --- | --- | --- | --- |
| Besorolási  kategóriák | A havi jövedelem nem haladja meg a NYM [[1]](#footnote-1)\* (%) | Étkezés helyben fogyasztással, elvitellel  (Ft/nap)  bruttó | Étkezés házhoz szállítással  (Ft/nap)  bruttó |
|  | 150%-át | 0 | 0 |
|  | 160%-át | 30 | 45 |
|  | 170%-át | 55 | 80 |
|  | 180%-át | 75 | 115 |
|  | 190%-át | 95 | 155 |
|  | 200%-át | 120 | 190 |
|  | 210%-át | 145 | 230 |
|  | 220%-át | 175 | 270 |
|  | 230%-át | 200 | 310 |
|  | 240%-át | 230 | 345 |
|  | 250%-át | 265 | 380 |
|  | 260%-át | 295 | 420 |
|  | 270%-át | 330 | 460 |
|  | 280%-át | 360 | 500 |
|  | 290%-át | 410 | 550 |
|  | 300%-át | 460 | 600 |
|  | 310%-át | 510 | 650 |
|  | 320%-át | 570 | 710 |
|  | 330%-át | 625 | 770 |
|  | 350%-át | 680 | 835 |
|  | 450%-át | 740 | 895 |
|  | meghaladja a 450%-át | 815 | 970 |

*Megjegyzés*: Az étel szállítási költsége az egyes besorolási kategóriák szerint meghatározott „étkezés házhoz szállítással” és „étkezés” összegének különbözete.

*2. melléklet* a …/2015. (….) önkormányzati rendelethez

*2.4. melléklet* a 3/2015.(II.27.) önkormányzati rendelethez

Gyógytornáért, masszázsért fizetendő személyi térítési díj

|  |  |  |
| --- | --- | --- |
| Besorolási  kategóriák | A havi jövedelem nem haladja meg a NYM [[2]](#footnote-2)\* (%) | Ft/óra |
|
| 1. | 150%-át | 0 |
| 2. | 180%-át | 290 |
| 3. | 210%-át | 580 |
| 4. | 240%-át | 870 |
| 5. | 270%-át | 1 150 |
| 6. | 300%-át | 1 440 |
| 7. | meghaladja a 300%-ot | 1 540 |

*3. melléklet* a …/2015. (….) önkormányzati rendelethez

*2.6. melléklet* a 3/2015.(II.27.) önkormányzati rendelethez

Jelzőrendszeres házi segítségnyújtásért fizetendő személyi térítési díj

|  |  |  |
| --- | --- | --- |
| Besorolási  kategóriák | A havi jövedelem nem haladja meg a NYM [[3]](#footnote-3)\* (%) | Ft/nap |
|
| 1. | 150%-át | 0 |
| 2. | 300%-át | 30 |
| 3. | meghaladja a 300%-át | 50 |

*4. melléklet* a …/2015. (….) önkormányzati rendelethez

*2.7. melléklet* a 3/2015.(II.27.) önkormányzati rendelethez

Időskorúak átmeneti elhelyezést nyújtó ellátásért fizetendő személyi térítési díj felső mértéke

|  |  |
| --- | --- |
| 4 785 Ft/nap | 143 550 Ft/hó |

ÁLTALÁNOS INDOKOLÁS

A szociális igazgatásról és szociális ellátásokról szóló 1993. évi III. törvény (a továbbiakban: Szt.), továbbá a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) felhatalmazást ad az önkormányzatoknak arra, hogy helyi rendeletben szabályozzanak szociális és gyermekvédelmi, gyermekjóléti ellátásokat. A hivatkozott jogszabályok alapján a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének (továbbiakban: R.) módosítását indokolja a jogszabály értelmezésének pontosítása, továbbá a szolgáltatások személyi térítési díjainak változása.

RÉSZLETES INDOKOLÁS

*1.§-hoz*:

A tervezett módosítás az R. értelmező rendelkezésében a fogyasztási egység fogalmát határozza meg. A meghatározás során a gyermeket egyedülállóként nevelők és a fogyatékossági támogatásban, illetve emeltösszegű családi pótlékban részesülők a magasabb arányszám alapján kerülnek figyelembe véve. Egyedülálló szülőként vesszük figyelembe azt a szülőt is aki tanulmányokat folytató fiatal felnőttet tart el a háztartásában, melyre az Szt-re történő hivatkozás utal.

*2. §-hoz:*

Az Szt. felhatalmazása alapján a személyes gondoskodást nyújtó ellátásokról, azok igénybevételéről, valamint a fizetendő térítési díjakról a fenntartó önkormányzat rendeletet alkot.

A szociális szolgáltatásokért fizetendő személyi térítési díjak mértéke nem haladhatja meg a szolgáltatás intézményi térítési díjának összegét. A 2015. évi intézményi térítési díjakat a Képviselő-testület 65/2015.(III.26.) számú határozatával fogadta el.

Az egyes ellátások esetében az intézményi térítési díjak kismértékű emelkedése miatt a legmagasabb jövedelemhez tartozó kategóriák értéke került megemelésre. Az étkeztetésnél az egy adag étel térítési díja 805 Ft-ról 815 Ft-ra, házhoz szállítás esetén 960 Ft-ról 970 Ft-ra emelkedett. Az idősek átmeneti otthoni ellátás havi díja (mely mindig azonos mértékű az intézményi térítési díjjal) 142 800 Ft-ról 143 500 Ft-ra emelkedett. A jelzőrendszeres házi segítségnyújtás - az amúgy is jelképesnek mondható - térítési díját mindkét kategóriában emeltük 40 Ft-ról 50 Ft-ra, illetve 20 Ft-ról 30 Ft-ra. Ugyanakkor ahol csökkentek az intézményi térítési díjak ott az azt meghaladó értékeket annak megfelelően csökkenteni kellett. A gyógytorna, masszázs szolgáltatás esetében a személyi térítési díj legmagasabb értéke 1550 Ft-ról 1540 Ft-ra csökken.

Az Szt. meghatározza azokat az ellátási formákat, melyeket térítésmentesen kell biztosítani, de ezen felül a kerületben, a továbbiakban is térítésmentes szolgáltatás marad az idősek nappali ellátása és az étkeztetés nélkül igénybe vett értelmi fogyatékosok nappali ellátása, valamint térítésmentesen juthatnak valamennyi ellátáshoz azon szociálisan rászorultak, akik jövedelme a nyugdíjminimum 150 %-át nem haladja meg.

*3. §-hoz:*

Hatályba lépetető rendelkezéseket tartalmaz.

1. \*az öregségi nyugdíj mindenkori legkisebb összege [↑](#footnote-ref-1)
2. \*az öregségi nyugdíj mindenkori legkisebb összege [↑](#footnote-ref-2)
3. \*az öregségi nyugdíj mindenkori legkisebb összege [↑](#footnote-ref-3)